Łod trzech lot we samym syrcu Katowic - plac zawrzonyj gruby „Węgla Kamiennego Katowice” (KWK Katowice) je „rajym na ziymi” dlo wszyjskich, kierzy przajom muzyce elektronicznyj. W pojszczodku wież szybowych, kiere sie mianujom Bartosz i Warszawa, kożdego roku na binach, śpiywajom nojwiynksze gwiozdy dzisiyjszej alternatywy muzycznyj. Gruba, kiero dowała nom wongiel w latach 1823 – 1999 r. je jednym z nojlepij zachowanych industrialnych zabytków na Ślonsku. I tyż łokozała sie nojlepszym miyjscym dlo muzykowanio, kierego niy puszczo sie we radioku a na kiere przyjyżdżo mocka ludzi. To co łostało po grubie KWK Katowice: wieże wyciongowe, magazyny, hale, abo piyknie wyglondajonco wieża ciśnień łokazały sie być nojlepszym placym dlo takij muzyki jak: nu-jazz i minimal techno.
Padomy Wom, to co tukyj usłyszycie, bydziecie pamiyntać do łostatka.
Dejcie pozór!:
Skisz ciyżkich robot budowlanych, kiere som łonaczone na placu KWK Katowice a kiere sie tyczom budowy nowyj siedziby Muzeum Śląskiego, latosi już siódmy roz fajrowni z Tauron Nowa Muzyka 2012, łodbydzie sie kaj indzyj. Zapraszomy na plac Stauwajerów we Katowicach (ul. Francuska 180). Ale niy gorszcie sie, to ino latoś tak bydzie. Na bezrok spotkomy sie zaś przi KWK Katowice.
Tukyj je info ło Sztauwajerach (razym ze zdjyńciami z KWK Katowice):
szl_Latn szl_Latn pol_Latn szl_Latn szl_Latn